इउपिपिएलनि दैदेनगिरि उत्तम चन्द्र बर’आ केस होनायनि उनावनो सोमोनांथावै 7 मार्च खालार खालि मन’रन्जन ब्रह्मआ लरेन्स इसलारी बिथांनि बाहागो लानाय हाबनाय हाबाफारिआव इउपिपिएल दोलोआव हाबो। बिथाङा इउपिपिएल दोलोआव हाबनायनि उनावनो गोबाङानो सोंथि दैखांदोंमोन दि, इउपिपिएल दोलोआ गावनो केस होनाय सुबुंखौ माबोरै दोलोआव गनायना लायो आरो जाख्ल’नायनि बेरेखा दोलोआ थारैनो गसंथिमारो नामा होननानै। मख’जाथावदि, कक्राझार सोनाब बियाबआव सिगाङाव इउपिपिएलनि दैदेनगिरि राजु नार्जारीखौ बिजाथि टिकेट होनाय जागोन होननानै खौरां ओंखारबाय थादोंमोनब्लाबो नाथाय हापथासे सिगांआवल’ दोलोआव हाबनाय जाख्ल’नायनि सायाव दोलोनिनो दैदेनगिरिआ अजद दैखांनाय मन’रन्जन ब्रह्मखौसो 16 मार्चखालि बिजाथि महरै फोसावनानै होयो।